kardosdrur/scandi-wiki huggingface dataset:
Ford Castle

Ford Castle er et slot et vadested over floden Till i byen Ford i Northumberland i England.

Borgen stammer fra omkring 1278. Ejeren, sir William Heron, fik licens til krenellering i 1338.<ref name="ford">Ford Castle. ford-and-etal.co.uk. Hentet 23/6-2022</ref/> Den blev erobret af skotterne i 1385, hvor krenelleringen blev fjernet. I begyndelsen af 1500-tallet blev den genopbygget og befæstet igen. Den blev indtaget af James 4. af Skotland om aftenen efter slaget ved Flodden i 1513. Det kom til Carr-familien via et ægteskab i 1549 og til sir Francis Blake af Cogges i 1660'erne - igen via et ægteskab.

Blake byggede en stor herregård i Tudorstil på slottet i 1694. Ved Blakes død i 1717 overgik Ford til hans datter Marys mand, og i 1723 til hendes søn Francis Blake Delaval (1692–1752). I 1761 genopbyggede John Delaval, 1. Baron Delaval (1728–1808) den store hal med hjælp fra arkitekt George Raffield i gotisk stil.

Ved hans død overgik ejendommen til hans barnebarn Susannah, som var gift med the Marquess af Waterford. I 1862 til  3. Marquess' enke, som genopbyggede og ombyggede den store hal.

I 1907 købte kulminemagnaten James Joicey, 1. Baron Joicey slottet, og det er fortsat i familiens eje. Det har siden 1956 har været udlejet til Northumberland County Council som Young Persons' Residential Centre.<ref name="ford">

Se også  
 Liste over borge og slotte i England

Referencer

Eksterne henvisninger 
Ford Castle 1 
  Images and History of Ford Castle 
Ford Castle 2 
  Gazetteer Historical Castles
Fry, Plantagenet Somerset, The David & Charles Book of Castles, David & Charles, 1980. 

Slotte i Northumberland
Etableret i 1278
Kingerby Castle

Kingerby Castle var en lille bosættelse uden for Kingerby, omkring 8 km nordvest for Market Rasen, Lincolnshire.

Tidligere lå der en motte-and-baileyfæstning på stedet, som brændte ned i 1216. Motten blev herefter ændret, til at blive et plateau til en herregård som blev bygget på stedet. I 1812 blev herregården revet ned og erstattet med Kingerby Hall, som stadig eksisterer i dag.

Se også  
 Liste over borge og slotte i England

Referencer 

Slotte i Lincolnshire
Launceston Castle

Launceston Castle er en middelalderfæstning i byen Launceston i Cornwall i England. Den blev sandsynligvis opført af Robert, der blev greve af Mortain i 1068, og bestod af jordvolde og en fæstning i træ med en stor motte i det ene hjørne. Launceston Castle blev det administrative centrum for det nye jarldømmet Cornwall, hvor et stort samfund blev samlet inden for murene af baileyen. Den blev genopført i sten i 1100-tallet og herefter udbygget meget af Richard af Cornwall efter 1227, med et højt tårn, der gjorde det muligt at kigge ud over landområdet omkring slottet. Da Richards søn, Edmund, arvede fæstningen, flyttede han jarldømmets administration til Lostwithiel. Det igangsatte borgens forfald. I 1337 blev fæstningen beskrevet som ruin, og blev hovedsageligt brugt som fængsel.

I 1549 blev borgen erobret af oprørerne i bønnebogsoprøret og blev holdt af kavalererne under den engelske borgerkrig i 1600-tallet. Mod slutningen af krigen fjernede de store mængder byggemateriale fra borgen, og den blev gjort ubeboelig. Der blev opført et lille fængsel midt i baileyen, der også blev brugt som henrettelsessted. Borgen blev med tiden countiets fængsel, men det blev kraftigt kritiseret for dårlige faciliteter og behandlinger af fangerne. I 1842 var de sidste fanger flyttet til Bodmin Gaol, og stedet blev lukket. Borgen og jorden blev udlagt til park af hertugen af Northumberland. Under anden verdenskrig blev det brugt som base for soldater fra United States Army og senere for Air Ministry. Ministeriet forlod borgen i 1956, og stedet blev genåbnet for besøgende.

I 2000-tallet er Launceston ejet af hertugdømmet Cornwall og drevet af English Heritage som turistattraktion. Meget af borgen er fortsat intakt: motten, keepet og det høje tårn med udsigt over en tidligere dyrepark. Portbygningen og dele af ringmuren eksisterer også, og arkæologer har fundet fundamenter fra bygninger på baileyen fx den store hal.

Se også  
 Liste over borge og slotte i England

Eksterne henvisninger 

 English Heritage visitors' page

Slotte i Cornwall
Newark Castle (Fife)

Newark Castle er ruinerne af en middelalderborg lige uden for byen St Monans, på østkysten af regionen Fife i Skotland.

Bygningen stammer sandsynligvis fra 1200-tallet, hvor den skotske kong Alexander 3. (1241 - 1286) tilbragte en del af sin barndom her. Siden gennemgik borgen flere ombygninger, og de nuværende ruiner stammer sandsynligvis fra en ombygning under David Leslies ejerskab i 1600-tallet og Sandilands-familien, som ejede det siden 1400-tallet via et ægteskab. Leslie var en prominent i den engelske og skotske brogerkrig. Han blev lord Newark efter krigene.

Sir William Burrell, der var skibsmagnat og samler af kunst og antikviteter, fattede interesse for borgen i 1800-tallet, og sir Robert Lorimer lavede en plan for restaureringen, men den blev aldrig fuldført, da ejeren, Mr. Baird fra Elie, ikke ønskede at sælge.

Borgen har været kendt under flere navne: Inverie, St Monans og St Monance, hvoraf sidstnævnte er den middelalderlige form af St Monan's.

Eksterne henvisninger 

 St Monance Castle web site
 Fife Coastal Path website

Slotte i Fife
Newark Castle (Nottinghamshire)

Newark Castle er en middelalderborg i byen Newark i Nottinghamshire i England grundlagt i 1100-tallet af Alexander, Biskip af Lincoln. Oprindeligt blev den bygget af tømmer, men mod slutningen af århundrederet af sten.

Natten til den 18. oktober 1216 døde kong John af dysenteri på slottet efter en fest her.

I 1600-tallet blev borgen delevist revet ned efter den engelske borgerkrig for at forhindre, at den blev brugt militært. I 1840'erne blev den restaureret af Anthony Salvin, og Newark City Council der havde købt stedet i 1899. Gilstrap Heritage Centre er et gratis museum på fæstningen, der fortæller om Newarks historie.

Referencer

Litteratur 
 
 Fryde, E. B., D. E. Greenway, S. Porter and I. Roy (eds) (1996) Handbook of British Chronology, third edition. Cambridge: Cambridge University Press. .
 
  
 Warren, W. Lewis. (1991) King John. London: Methuen. .

Eksterne henvisninger 

 Gatehouse Gazetteer record for Newark Castle, containing a comprehensive bibliography
 Newark Castle and gardens 
 Newark Castle Contact Information
 YouTube video about the Gilstrap Heritage Centre and castle ruins
 Newark Castle and the River Trent; 2012 photographs 

Slotte i Nottinghamshire
Norham Castle

Norham Castle er en borgruin i Northumberland ved floden Tweed på grænsen mellem England og Skotland. Ruinen er en Grade I listed building og Scheduled Ancient Monument. Norham Castle har været med i flere træfninger mellem England og Skotland.

I 1800-tallet blev slottet kendt som følge af J.M.W. Turners malerier. Han malede det første i 1797, og han vendte tilbage flere gange for at male det. Flere af hans billeder er udstillet på Tate Gallery i London.

Eksterne henvisninger 

 Information at English Heritage
 Risk assessment information for teachers : English Heritage
 Castle Explorer: Norham Castle 
 Visit Northumberland - official site
 Find public transport to Norham Castle   - buses stop close to the castle
Images of Norham Castle

Slotte i Northumberland
Borgruiner i Storbritannien
Nunney Castle

Nunney Castle er en middelalderborg ved Nunney i Somerset i England. Den blev bygget i slutningen af 1300-tallet af sir John Delamare for penge, han havde tjent under hundredårskrigen. Fæstningen havde voldgrav og bygningerne var sandsynligvis påvirket af franske borge. I 1500-tallet blev borgen ombygget, og under den engelske borgerkrig blev den ødelagt. I dag står den som en ruin, som drives af English Heritage som en turistattraktion.
Arkitekturhistorikeren Nikolaus Pevsner har beskrevet Nunney Castle som den "æstetisk mest imponerende borg i Somerset."

Referencer

Litteratur 
 Ashurst, John and Francis G. Dimes. (2002) Conservation of Building and Decorative Stone. Oxford: Elsevier. .
 Brown, R. Allen. (1962) English Castles. London: Batsford. OCLC 1392314.
 Dunning, Robert. (1995) Somerset Castles. Tiverton, UK: Somerset Books. .
 Dunning, Robert. (2005) A Somerset Miscellany. Tiverton, UK: Somerset Books. .
 Dunning, Robert. (2007) Somerset Churches and Chapels: Building Repair and Restoration. Tiverton, UK: Halsgrove. .
 Emery, Anthony. (2006) Greater Medieval Houses of England and Wales, 1300–1500: Southern England. Cambridge: Cambridge University Press. .
 Gomme, Andor and Alison Maguire. (2008) Design and Plan in the Country House: from castle donjons to Palladian boxes. Yale: Yale University Press. .
 Hall, Hubert. (2003) Society in the Elizabethan Age. Whitefish, US: Kessinger Publishing. .
 Johnson, Matthew. (2002) Behind the castle gate: from Medieval to Renaissance. Abingdon, UK: Routledge. .
 Liddiard, Robert. (2005) Castles in Context: Power, Symbolism and Landscape, 1066 to 1500. Macclesfield, UK: Windgather Press. .
 Pettifer, Adrian. (2002) English Castles: a Guide by Counties. Woodbridge, UK: Boydell Press. .
 Pevsner, Nikolaus. (1958) North Somerset and Bristol. London: Penguin Books. OCLC 459446734.
 Pounds, Norman John Greville. (1994) The Medieval Castle in England and Wales: a social and political history. Cambridge: Cambridge University Press. .
 Rigold, Stuart. (1975) Nunney Castle: Somerset. London: HMSO. .
 Singman, Jeffrey L. (1995) Daily life in Elizabethan England. Westport, US: Greenwood Press. .
 Wedgwood, C. V. (1970) The King's War: 1641–1647. London: Fontana. OCLC 58038493.

Slotte i Somerset
Restormel Castle

Restormel Castle (kornisk: Kastel Rostorrmel) er en middelalderfæstning ved floden Fowey ved Lostwithiel i Cornwall, England. Det er en af de fire største normanniske borge i Cornwall, hvoraf de andre er Launceston, Tintagel og Trematon. Fæstningen er berømt for sin cirkulære grundplan. Selv om den har været et luksuriøst hjem for jarlen af Cornwall blev den ruin i 1500-tallet. Den blev beboet for en kort periode og brugt i kamp under den engelske borgerkrig, men blev forladt.

I dag bliver den drevet af English Heritage og er åben for offentligheden.

Se også  
 Liste over borge og slotte i England

Referencer

Eksterne henvisninger 

Restormel Castle information at English Heritage

Slotte i Cornwall
Nullermænd

Nullermænd er betegnelsen for små totter af fortrinsvis støv, hår, døde hudceller, spindelvæv og tøjfnuller.

Nullermænd opstår når nedfaldne støvpartikler finder et fælles samlingspunkt, det kunne f.eks være et stykke tråd eller en brødkrumme. Nullermænd holdes dels sammen af sammenfiltring og dels af statisk elektricitet. Dette sker som regel under møbler eller i hjørner, der sjældent får besøg af støvsugere og andre rengøringsredskaber.

Nullermænd i litteratur og film 
Nullermænd bliver ofte besjælet af filmskabere og forfattere, heriblandt Hayao Miyazaki og Jørn Birkeholm.
 I Hayao Miyazakis anerkendte anime film - "Min nabo Totoro" og "Chihiro og heksene", bliver nullermænd portrætteret som en form for husånder, originalt kaldet "Susuwatari". De bliver vist og beskrevet som sorte og pjuskede væsner, på størrelse med en hasselnød(med skal), med to store øjne og et par lange tynde ben og arme. De udstøder pivende lyde når de er spændte eller glade over en hændelse, og bliver til støv hvis de bliver mast. "Susuwatari" bliver i begge film potræteret som loyale og flittige flok-ånder, som hjælper de mennesker og husstande de har tiltro til.
 I Jørn Birkeholms børnebog "Historien om de små nullermænd", følger man Ole og hans familie, en dag da Oles sengetøj skal luftes finder han en koloni af nullermænd, som viser sig at have deres helt eget liv. Bogen blev udgivet første gang i 1967 og er siden da genudgivet 5 gange.
 I Nickelodeons børne tv-serie 'Rollinger' (originalt kaldet Rugrats) bliver nullermænd portrætteret som et element i hovedpersonerne Tommy og Chuckies fantasi. Her ses det hvordan de forestiller sig at nullermændene er monstre med lange lodne ører, der tager fat i børns ankler og trækker dem ned i undergrunden. Denne forestilling kunne tænkes at komme fra den engelske betegnelse af nullermænd - nemlig "dust bunnies", som betyder "støv kaniner" - og kaniner bor som bekendt i huller i jorden.

Referencer 

Kultur
Dagligliv
Warkworth Castle

Warkworth Castle et middelalderslot i byen af samme navn i county Northumberland ved floden Coquet mindre end 2 km fra Englands nordøstkyst. Det er usikkert, hvornår slottet blev grundlagt, men det bliver normalt tilskrevet pris Henrik af Skotland i midten af 1100-tallet. Den kan dog også være bygget af Henrik 2. af England, da han tog kontrol over Englands nordlige counties. Warkworth Castle bliver nævnt første gang i et dokument fra 1157–1164, da Henrik 2. gav slottet til Roger fitz Richard. Den eksisterende fæstning i træ blev betragtet som "svag" og blev efterladt uden forsvarere, da skotterner invaderede i 1173.

Rogers søn Robert arvede borgen og forbedrede den. Robert var en af kong Johns favoritter, og han besøgte derfor stedet i 1213. Borgen var i familien, med i perioder var det blev varetaget af værger, når ejerne var for unge. Kong Edvard 1. ovrenattede der i 1292, og John de Clavering, der var efterkommer Roger fitz Richard, gjorde kronen til sin arving. Ved udbruddet af den skotske uafhængighedskrig investerede Edvard 2. i flere borge, heriblandt Warkworth Castle, hvor han betalte en større garnison i 1319. Den blev belejret to gange i 1327 af skotterne, dog uden succes.

John de Clavering døde her i 1332 og hans kone i 1345, hvorefter Henry de Percy, 2. Baron Percy tog kontrol over Warkworth Castle, da han var lovet Claverings ejendom af Edvard 3.. Henry Percy, 1. jarl af Northumberland tilføgede et keep med udsigt over landsbyen i slutningen af 1300-tallet. Den fjerde jarl ombyggede bygninger på baileyen og begyndte opførelsen af en kirke på borgen, men arbejdet blev stoppet efter hans død. Algernon Percy, 10. jarl af Northumberland støttede rundhovederne under den engelske borgerkrig, og borgen blev beskadiget. Den sidste jarl døde i 1670. I midten af 1700-tallet kom Warkworth Castle på Hugh Smithsons hænder. Han giftede sig med en efterkommer af Percy-familien. Han tog navnet "Percy" og grundlaget dynastiet som hertug af Northumberland.

I slutningen af 1800-tallet ombyggede hertugerne slottet, og Anthony Salvin blev bestilt til at restaurere keepet. Alan Percy, 8. hertug af Northumberland overddrog varetagelsen af slottet til Office of Works i 1922. Siden 1984 har English Heritage drevet stedet, der er fredet af 1. grad og Scheduled Ancient Monument.

Eksterne henvisninger 

 Bibliography of sources relating to Warkworth Castle
 Page at English Heritage 

Slotte i Northumberland
Skospænde

Skospænder er modeaccessories der blev brugt af både mænd og kvinder fra midten af 1600-tallet og op igennem 1700-tallet. Skospænder blev fremstillet af en række forskellige materialer som messing, stål, sølv eller forgyldt sølv, og skospænder til festtøj kunne være dekoreret med kvarts, rhinsten eller ædelsten som diamanter.

Historie 
Skospænder begyndte at erstatte bundne sko i midten af 1600-tallet: Samuel Pepys skrev i sin Diary den 22. januar 1660 "Dette er dagen, hvor jeg begyndte at putte spænder på mine sko, som jeg købte i går hos Mr. Wotton." Moden var i første omgang relativt sjælden, selvom en forfatter i 1693 skrev til en avis og klagede over, at den nye mode med spænder der erstattede bånd, sløjfer og hosebånd.

Separate spænder forblev på mode indtil de blev opgivet sammen med højhælede sko og anden aristokratisk mode i årene efter den franske revolution, selvom de forblev en del af ceremoniel- og hofbeklædning i et godt stykke ind i 1800-tallet. I 1791 i Storbritannien gjorde leverandørerne af skospænder et forsøg på at ændre moden, ved at appellere til den daværende prins af Wales, prins George. Prinsen begyndte at kræve, at de blev brugt ved hoffet, men det afholdt dog ikke den brede befolkning fra at gå væk fra skospænderne. Det er blevet foreslået, at tilbagegangen fik producenterne af skospænder til også at begynde at producere smykker i stål.

Galleri

Referencer

Eksterne henvisninger 

Takeda, Sharon Sadako, and Kaye Durland Spilker, Fashioning Fashion: European Dress in Detail, 1700 - 1915,  Prestel USA (2010), 
 Tortora, Phyllis G. and Keith Eubank. Survey of Historic Costume. 2nd Edition, 1994. Fairchild Publications. 

Fodtøj
Liste over middelaldermarkeder

Dette er en liste over middelaldermarkeder og renaissance fairs rundt om i verden.

Amerika

Canada 
De fleste canadisk events foregår over én eller to dage. De markeder, der er er mere 10 år er listet her.

USA 
I listen nedenfor findes renaissance fairs i USA, der enten er notable, fordi de har eksisteret længe eller fordi de er forløbet over mindst to uger. Generelt er renaissance fairs kun åbne i weekenderne i de perioder, der er angivet. Staten, hvor de foregår, er listet først.

Australien og New Zealand 
De fleste australske arrangementer foregår kun over én eller to dage. Markeder som er 10 år eller ældre er listet.

Europa

Referencer

Eksterne henvisninger 
 U.S. Renaissance faires by state at RenFaire.com
 Up-to-date listing of Renaissance faires and festivals in the United States
 Up-to-date listing of Medieval faires around the world
 Non profit kalender over Historiske markeder i Skandinavien - historiskmarked.dk

 
Middelaldermarkeder
Anna Sedojkina

Anna Sergejevna Sedojkina (russisk: Анна Сергеевна Седойкина; født 1. August 1984 i Volgograd, Rusland) er en kvindelig russisk håndboldspiller som spiller for Rostov-Don og Ruslands kvindehåndboldlandshold.

Karriere 
Sedojkina startede hendes professionelle håndboldkarriere i Dinamo Volgograd. Med Dinamo Volgograd, vandt hun EHF Cup i 2008 og det russiske mesterskab i 2001, 2009, 2010, 2011 og 2012. Sammen Dinamo, spillede hun sig til Final 4, ved Champions League i 2015. I sommeren 2015 skiftede hun til rivalerne fra Rostov-Don. Med Rostov-Don, har hun indtil videre vundet EHF Cup i 2017 og det russiske mesterskab i 2017, 2018 og 2019.
 
Hun har optrådt i mange år, for det russiske håndboldlandshold. Med , vandt hun VM 2009 i Kina og bronzemedalje ved EM 2008 i Makedonien. Hun deltog ved Sommer-OL 2012 i London. Ved de olympiske lege 2016 i Rio de Janeiro, vandt hun guldmedalje med . Hun var med til at vinde sølv ved EM i Frankrig 2018 og bronze ved VM i Japan 2019.

Hun var også med til at vinde OL-sølv i håndbold for  ved Sommer-OL 2020 i Tokyo, efter finalenederlag til  med cifrene 25–30.

Referencer

Eksterne henvisninger 
 
 

Håndboldspillere fra Rusland
Håndboldspillere fra Rostov-Don
Håndboldspillere ved sommer-OL 2020
Håndboldspillere ved sommer-OL 2016
Medaljevindere ved sommer-OL 2016
Medaljevindere ved sommer-OL 2020
Markus Bay

Markus Strøm Bay (født 17. februar 1997 i Brøndby) er en dansk fodboldspiller, der spiller for Fremad Amager.

Markus Bay har siden 2016 dannet par med Caroline Geisler.

Klubkarriere 
I juli 2013 skiftede han som ungdomsspiller fra Brøndby IF til den hollandske klub AFC Ajaxs ungdomsafdeling. Her skrev han under på en treårig kontrakt. Bay startede på B1-holdet og blev senere en del af A1-holdet. Efter vinterpausen i den sæson blev han skadet i sin lyske, hvilket holdt ham ude i sammenlagt næsten halvandet år og var ikke klar før igen i januar 2016.

Han fik sin debut for Jong Ajax den 19. august 2016 i Eerste Divisie mod FC Den Bosch, hvor han erstattede Vince Gino Dekker i det 82. minut i en 5-2-sejr.

Han skiftede fra Ajax i august 2017 til Viborg FF. Året efter skiftede Bay videre til Fremad Amager.

Referencer

Eksterne henvisninger 
 

Personer fra Brøndby
Fodboldspillere fra Danmark
Fodboldspillere fra Brøndby IF
Fodboldspillere fra AFC Ajax
Fodboldspillere fra Viborg FF
Fodboldspillere fra Fremad Amager
Sigfred af Orlamünde

Siegfried III af Weimar-Orlamünde (født 1155; død 1206) var fra 1172 til 1206 en greve af huset Weimar-Orlamünde.

Siegfried III var en søn af grev Hermann I. Han blev gift med Sophia af Danmark (født 1159, død 1208), et datter af den danske konge Valdemar den Store. De fik to børn:
 Albrecht II.
 Hermann II.

Han betragtes som en tilhænger af Stauferne. Siegfried III opholdt sig en længere tid i Danmark.

Huset Askanien
Jong Ajax

Jong Ajax, også omtalt Ajax II og Ajax 2, er reservehold for den hollandske fodboldklub AFC Ajax fra Amsterdam. Holdet spiller i Hollands næstbedste række Eerste divisie.

Eksterne henvisninger 
 Jong Ajax på ajax.nl

AFC Ajax
Etableret i 1900
Fodboldklubber i Nederlandene
Saule, Pērkons, Daugava

Saule, Pērkons, Daugava (lettisk, oversat: Sol, Torden, Daugava) er en lettisk korsang for blandet kor med akkompagnement. Teksten stammer fra Rainis' skuespil "Daugava". Musikken er skrevet af komponisten Mārtiņš Brauns til opførelsen i teatret i Valmiera i 1988 (instrueret af Valentīns Maculēvičs). Sangen har siden gentagne gange været inkluderet i den lettiske sang- og dansefestivals program.

Sangen blev i 2014 i oversat udgave ("Ara és l’hora", dansk: "Nu er det tid") udnævnt til officiel hymne af den catalonske selvstændighedsbevægelse. Denne version af sangen har tekst af Miquel Martí i Pol.

Originaltekst

Oversat til dansk 
Teksten er en allegori over Letland som omstridt område på grund af Daugavas udmunding.

:1findes i den tonesatte udgave
:2ikke tonesat tekst

Noter 

Musik fra Letland
Catalonien
Skibsbegravelse

Skibsbegravelse er en gravskik, som er særlig for nordisk yngre jernalder, ved at den døde lægges i en båd eller et skib. Gravene kan være skeletgrave eller brandgrave. De findes først og fremmest i  Skandinavien , men  også i hele det område som blev omfattet af nordisk migration i løbet af vikingtiden som i Storbritannien, Frankrig og Rusland.

Helt siden bronzealderen kan man følge skibet som en vigtig religiøs metafor, og det afspejles sandsynligvis i denne gravskik. Det mest almindelige er at se skibe, der tager mennesker med sig. En tolkning kan være at skibet skal sejle den døde trygt til dødsriget. Andre opfatter skibe som en direkte betydning, ved at den knyttes til den gældende militære ordning, idet de mindre både skal være det befolkningssegmentet, som var mandskab på skibene for aristokratiet.

Vikingetidsbegravelser

Danmark 
Ladbyskibet

Estland 
 Salmeskibene

Norge 

Gokstadfundet
Grønhaug
Myklebustskibet
Osebergfundet
Rostadskibet
Storhøjfundet
Tuneskibet

Storbritannien 
Sutton Hoo

Sverige 
Valsgärde
Vendel

Tyskland 
Hedeby skibsgrav

Se også 
 Nordisk før-kristen begravelse

Arkæologi
Skibe
Jong PSV

Jong PSV er reservehold for den hollandske fodboldklub PSV Eindhoven fra Eindhoven. Holdet har spillet i Hollands næstbedste række Eerste divisie siden 2013.

Spillertrup

Referencer

Eksterne henvisninger 
 Jong PSV på psvjeugd.nl

PSV Eindhoven
Fodboldklubber i Nederlandene
Mile Svilar

Mile Svilar (født 27. august 1999) er en serbisk fodboldspiller, der spiller som målmand for den italienske Serie A-klub Roma og det serbiske landshold. Han har tidligere spillet for den belgiske klub RSC Anderlecht og den portugisiske klub Benfica.

Han har spillet en række kampe for Belgiens ungdomslandshold.

Eksterne henvisninger 
 

Fodboldspillere fra Belgien
Fodboldspillere fra RSC Anderlecht
Papendorf (Vorpommern)

Papendorf er en by og kommune i det nordøstlige Tyskland, beliggende i Amt Uecker-Randow-Tal i den sydøstlige del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Papendorf er beliggende på vestbredden af floden Uecker, fire kilometer sydvest for Pasewalk. Motorvejen A 20 krydser Bundesstraße B 104 (Neubrandenburg - Stettin) ved frakørsel „Pasewalk-Nord“. Lige nord for kommunen ligger den lille Pasewalk flyveplads.

Eksterne kilder og henvisninger 

 Kommunens side på amtets websted
 Befolkningsstatistik mm

Byer i Mecklenburg-Vorpommern
Kommuner i Mecklenburg-Vorpommern
Amt Uecker-Randow-Tal
Byer i Kreis Vorpommern-Greifswald
Alexis Ohanian

Alexis Kerry Ohanian (født 24. april 1983) er en af to medstiftere af internetportalen Reddit.

Privatliv 
Den 29. december 2016 blev Ohanian forlovet med tennisspiller Serena Williams.

Referencer 

Internetpersonligheder fra USA